Iskis kenañ eo istor Omni-visibilis e lech ma tizolo ur paotr boutin kenañ e vez gwelet ar pezh a wel gant an dud all pa serront o daoulagad. An holl a glev ar pezh a glev pa stoufont o divksouarn ivez! Pa vez dizoloet piv eo an den-se e krog ur redadeg evitañ : techout e labour, chom hep diskuliañ e chomlech, da belech emañ o vont hag all. An holl a vez o redek war e lech evit kas ur gemenadenn, ober bruderezh, bezañ gwelet.  An tresañ a zo simpl, gant nebeud-tre a livioù (gwenn, du, glas). Hervez pezh m eus  lennet war ar rouedad e felle da Drondheim diskouez e oa gouest da labourat war istorioù gwirvoudel. Eeeh?  Kalz fent a zo ha direnkus-tre eo ar mennozh. Plijet on bet gant ar fin a laosk pep hini dieub da gompren evel en deus choant…